**D I S P O Z I Ţ I E**

**constituirea Comisiei de evaluare a performanțelor profesionale individuale ale Secretarului General al Județului Cluj pentru anul 2024**

Preşedintele Consiliului Judeţean Cluj,

 Având în vedere conținutul Referatului de aprobare nr. 53286/20.12.2024 elaborat de Direcţia Generală Buget-Finanţe, Resurse Umane – Serviciul Resurse Umane, prin care se supune aprobării constituirea Comisiei de evaluare a performanțelor profesionale individuale ale Secretarului General al Județului Cluj, pentru anul 2024;

Luând în considerare:

* Hotărârea Consiliului Județean Cluj nr. 263/19.12.2024 privind nominalizarea a doi consilieri județeni care vor avea calitatea de evaluatori în cadrul comisiei de evaluare anuală a performanțelor profesionale individuale ale Secretarului General al Județului Cluj;
* Referatul de abținere nr. 53055/20.12.2024 al Secretarului General al județului Cluj.

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 485 alin. (5), art. 1, art. 11 alin. (4) lit. e) și alin. (6), art. 15 alin. (1) lit. b) din Anexa nr. 6 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ;

**d i s p u n e:**

 **Art. 1.** Se constituie comisia de evaluare a performanțelor profesionale individuale ale Secretarului General al Județului Cluj, pentru anul 2024 cu următoarea componență:

* domnul Alin Tișe - Președinte al Consiliului Județean Cluj;
* doamna Marinela Marc - Consilier județean
* domnul Sămărtean Iuliu - Consilier județean

Secretariatul comisiei este asigurat de doamna Tomuș Maria-Daniela, consilier la Serviciul Resurse Umane.

**Art. 2.** Secretarul General al Județului Cluj va prezenta până în data de 30.01.2025, inclusiv, un raport privind modul de îndeplinire a obiectivelor și indicatorilor de performanță pentru anul 2024.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane, precum și persoanele nominalizate la art. 1 din prezenta dispoziție.

 **Art.4.** Prezenta dispoziţie se comunică prin posta electronică Direcţiei Generale Buget-Finanţe Resurse Umane, persoanelor nominalizate la art.1, Secretarului General al Județului Cluj şi Prefectului Judeţului Cluj.

 **PRESEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 629 din 20 decembrie 2024**